CELEX: C2005/155/19
Language: sl
Date: 2005-06-25 00:00:00
Title: Zadeva C-193/05: Tožba Komisije Evropskih skupnosti proti Velikem vojvodstvu Luksemburg, vložena dne 29. aprila 2005

25.6.2005   
            
            
               SL
            
            
               Uradni list Evropske unije
            
            
               C 155/10
            
         Tožba Komisije Evropskih skupnosti proti Velikem vojvodstvu Luksemburg, vložena dne 29. aprila 2005
   (Zadeva C-193/05)
   (2005/C 155/19)
   Jezik postopka: francoščina
   Komisija Evropskih skupnosti, ki jo zastopata D. Maidani, zastopnica, in H. Støvlbæk, zastopnik, z naslovom za vročanje v Luxembourgu, je dne 29. aprila 2005 na Sodišču Evropskih skupnosti vložila tožbo proti Velikem vojvodstvu Luksemburg.
   Komisija Evropskih skupnosti Sodišču predlaga, naj:
   
               1.
            
            
               ugotovi, da Veliko vojvodstvo Luksemburg s tem, da za nastanitev pod poklicnim nazivom iz matične države članice ohranja v veljavi zahteve o poznavanju jezika, prepoved opravljanja dejavnosti domiciliata in obveznost vsakoletne predložitve potrdila matične države članice, ni izpolnilo obveznosti iz Direktive Evropskega parlamenta in Sveta 98/5/ES z dne 16. februarja 1998 za olajšanje trajnega opravljanja poklica odvetnika v drugi državi članici kakor tisti, v kateri je bila kvalifikacija pridobljena (1), zlasti iz njenih členov 2, 3 in 5;
            
         
               2.
            
            
               Velikem vojvodstvu Luksemburg naloži plačilo stroškov.
            
         Tožbeni razlogi in bistvene trditve
   Uvedba jezikovnega preverjanja pred vpisom evropskega odvetnika v imenik odvetnikov je v nasprotju s splošnim ciljem direktive, ki je olajšanje trajnega opravljanja poklica odvetnika v drugi državi članici kakor tisti, v kateri je bila kvalifikacija pridobljena in krši predvsem člen 3(2) te direktive, ki določa, da država članica gostiteljica registrira odvetnika izključno na podlagi predloženega „potrdila, ki dokazuje njegovo registracijo pri pristojnem organu v matični državi članici“.
   Prepoved opravljanja dejavnosti domiciliata je v nasprotju s členom 5(1), ki določa, da evropski odvetnik „opravlja enake poklicne dejavnosti kakor odvetnik, ki opravlja poklic pod ustreznim poklicnim nazivom v rabi v državi članici gostiteljici“.
   V odgovor na obrazloženo mnenje je luksemburška vlada izjavila, da je vzela na znanje stališče Komisije, da je glede na določbe direktive zahteva po vsakoletni predložitvi potrdila o registraciji pri pristojnih organih matične države članice neupravičena upravna obremenitev.
   Komisija ugotavlja, da je obveznost, ki je v nasprotju z določbami direktive iz razlogov, ki so navedeni v obrazloženem mnenju, še vedno zapisana v zakonu z dne 13. novembra 2002, ki določa prenos Direktive 98/5 v luksemburško pravo.
   
      (1)  UL L 77, 14.03.1998, str. 36.